







-Prijedlog-

Na temelju članka 20. stavka 4. i članka 48. stavka 4. Zakona o predškolskom odgoju i obrazovanju („Narodne novine“ br. 10/97., 107/07., 94/13., 145/23, 145/24, 146/25, 22/26) i članka 35. Statuta općine Veliko Trgovišće („Službeni glasnik Krapinsko Zagorske županije, broj: 23/09. 8/13, 6/18, 17/20, 8/21, 30/21-pročišćeni tekst). Općinsko vijeće Općine Veliko Trgovišće  na   ___ sjednici dana ________ godine donosi

O D L U K U

o mjerilima za osiguranje sredstava za zadovoljavanje javnih potreba 

u djelatnosti predškolskog odgoja za  Općinu Veliko Trgovišće
Članak 1.


Ovom Odlukom utvrđuju se mjerila kojima se osiguravaju sredstava za zadovoljavanje javnih potreba u djelatnosti predškolskog odgoja za Općinu Veliko Trgovišće.


Javne potrebe u djelatnosti predškolskog odgoja u smislu ove odluke su:

- redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima, 
· program predškole, za djecu u godini pred polazak u osnovnu školu koja nisu uključena u redoviti program,

· drugi programi u skladu s potrebama djece i mogućnostima Općine.

Članak 2.

Općina Veliko Trgovišće osnivač je Dječjeg vrtića Rožica (u daljnjem tekstu: DV Rožica). DV Rožica osiguravaju se odgovarajući prostor i oprema za trajno obavljanje djelatnosti, sredstva za investicijsko održavanje, popravak objekata i opreme te sredstva za plaće radnika.
Članak 3.


Sredstva za javne potrebe iz članka 1. ove Odluke osiguravaju se:

- iz proračuna osnivača,

- iz proračuna drugih JLS, za djecu s njihova područja,

- iz proračuna Krapinsko-zagorske županije,

- iz državnog proračuna,  
-sudjelovanjem roditelja (korisnika usluge) u financiranju ekonomske cijene programa koji se ostvaruju u DV Rožica,

- prodajom usluga Vrtića na tržištu i iz drugih izvora sukladno zakonu.

Članak 4.

Program predškole obvezan je za svu djecu u godini dana prije polaska u osnovnu školu koja nisu uključena u redoviti program predškolskog odgoja dok je za djecu koja su uključena u redoviti program predškolskog odgoja program predškole integriran u redoviti program.
U Proračunu Općine osiguravaju se sredstva za financiranje programa predškole za djecu u godini pred polazak u osnovnu školu koja nisu uključena u redoviti program, u visini razlike između sredstava neophodnih za izvršenje programa i sredstava osiguranih u proračunima drugih JLS,    Proračunu Krapinsko-zagorske županije i državnom proračunu.  
Članak 5.

Sredstva za financiranje troškova prijevoza za djecu s teškoćama u razvoju koju roditelji dovoze u posebnu ustanovu koja provodi predškolski program za djecu s teškoćama u razvoju, a nalazi se na području Krapinsko-zagorske županije, osiguravaju se u Proračunu Općine u visini 2/3 mjesečnih troškova prijevoza a  u Proračunu Krapinsko-zagorske županije u visini 1/3 troškova. 

Sredstva se isplaćuju na temelju zahtjeva ustanove koja provodi predškolski program.   

Članak 6.

Ekonomsku cijenu redovitog programa predškolskog odgoja DV Rožica  utvrđuje  Općinski načelnik na prijedlog Upravnog vijeća DV Rožica, a na temelju obračunske kalkulacije stvarnih troškova i broja djece.

                Članak 7. 
  
Učešće roditelja (korisnika usluge) u ekonomskoj cijeni redovitog programa DV Rožica iznosi 195,00 EUR-a mjesečno za djecu, odnosno roditelje, s prebivalištem u Općini Veliko Trgovišće.
Članak 8.


Razliku sredstava između stvarne ekonomske cijene redovitog programa i učešća roditelja – korisnika usluga u ekonomskoj cijeni redovitog programa za dijete koje ima prebivalište na području Općine, podmiruje se iz Proračuna Općine.

Učešće u ekonomskoj cijeni DV Rožica roditelja djeteta koji nema prebivalište na području Općine Veliko Trgovišće, a pohađa DV Rožica, utvrđuje DV Rožica ovisno o odobrenom sufinanciranju jedinice lokalne samouprave na čijem području dijete i/ili roditelj ima prebivalište i utvrđenoj ekonomskoj cijeni programa DV Rožica.
           Članak 9. 
Iz Proračuna Općine podmiruju se obveze koje proizlaze iz ove Odluke za djecu  s prebivalištem na području Općine smještenu u DV Rožica i za djecu smještenu u dječje vrtiće na području drugih JLS, ako  se potreba za smještajem djece ne može osigurati u DV Rožica.    


Po zahtjevu roditelja ili Jedinstvenog upravnog odjela DV Rožica u obvezi je pismeno se očitovati o mogućnosti smještaja pojedinog djeteta u  DV Rožica.


U slučaju nemogućnosti smještaja djeteta u DV Rožica Jedinstveni upravni odjel  izdat će odgovarajuću potvrdu o  sufinanciranju troškova smještaja djeteta u dječji vrtić na području druge JLS, iz Proračuna Općine, s rokom važenja do 120 dana, a koja se u slučaju potrebe može produžiti.


Iznimno od odredbe stavka 1. ovog članka, općinski načelnik ovlašten je donijeti odluku o sufinanciranju smještaja djece u dječje vrtiće na području drugih JLS za djecu s prebivalištem na rubnim područjima Općine V. Trgovišće, neovisno o tome da li se ta potreba može ostvariti u Dječjem vrtiću Rožica, ukoliko  bi se na taj način znatno doprinijelo stabilnosti ekonomskih prilika domaćinstva. 

Za djecu smještenu u dječjem vrtiću na području drugih JLS Općina  može sufinancirati  do 50% ekonomske cijene redovitog programa tog vrtića, ali maksimalno do iznosa 60% ekonomske cijene redovitog programa DV Rožica.
U Proračunu Općine također se osiguravaju sredstva u visini do 50 % utvrđene cijene programa za financiranje troškova boravka djece u specijalnoj ustanovi (Poliklinika SUVAG i sl.).   

Članak 10.

 Učešće roditelja u ekonomskoj cijeni redovitog programa uplaćuje se na račun Osnivača-sustav riznice,  najkasnije do  konca mjeseca za tekući mjesec. 

Članak 11.

Plaćanja učešća za redoviti program u DV Rožica oslobađa se u potpunosti: 

1. roditelj   djeteta koji je 100% HRVI iz Domovinskog rata,   
2. roditelj za treće i svako daljnje dijete istog obiteljskog kućanstva koje koristi redoviti program. 

3. korisnik usluge za dijete bez oba roditelja i dijete - korisnika smještaja izvan obitelji. 

U ukupnom iznosu učešća u ekonomskoj cijeni redovitog programa, ostvaruju se olakšice od 20% od utvrđenog učešća: 
1. za dijete HRVI iz Domovinskog rata,
2. za dijete roditelja s invaliditetom (jedan roditelj s invaliditetom 100% ili oba roditelja s ukupnim invaliditetom više o 100%),
3. za dijete s teškoćama u razvoju,

4. za dijete iz obitelji u kojoj ima djece s teškoćama u razvoju,

5. za dijete iz jednoroditeljske obitelji,

6. za drugo dijete u vrtiću iz iste obitelji,
7. za dijete iz obitelji s 5 i više malodobne djece.

Za korištenje navedenih olakšica roditelji dostavljaju odgovarajuću dokumentaciju prilikom upisa.  

Ukoliko roditelj (korisnik usluge) za dijete ostvaruje pravo na oslobođenje od učešća po osnovi više kriterija iz stavka 1. ovog članka, tada za to dijete ima pravo na oslobođenje koje je za njega povoljnije (odnosno roditelj može ostvariti prava na oslobođenje i umanjenje za više djece, ali se prava na umanjenje za jedno dijete ne kumuliraju).
Članak 12.

Ovisno o potrebama djece i zahtjevima roditelja Vrtić može izvoditi druge programe, osim programa iz članka 1. stavka 2. ove Odluke, sukladne odredbama Državnog pedagoškog standarda predškolskog odgoja i naobrazbe (npr. igraonica, učenje stranog jezika i sl.).         

Programe iz stavka 1. ovog članka financiraju roditelji djece polaznika predmetnih programa.  
Za financiranje djelatnosti predškolskog odgoja, a u cilju poboljšanja standarda predškolskog odgoja Općina može iz svog proračuna izdvajati sredstava i iznad mjerila utvrđenih ovom Odlukom.

Članak 13.


Stupanjem na snagu ove Odluke prestaje važiti Odluka  o mjerilima za osiguranje sredstava za zadovoljavanje javnih potreba u djelatnosti predškolskog odgoja za općinu Veliko Trgovišće („Službeni glasnik KZŽ“ broj:  12/2015.) 
Članak 14.


Ova Odluka stupa na snagu 01. rujna 2026. godine, a objaviti će se u „Službenom glasniku Krapinsko-zagorske županije“.  









      PREDSJEDNICA









OPĆINSKOG VIJEĆA










      Štefica Kukolja
